Jaagduiwel Julius weer in die hof | Maroela Media
Die saak is in Desember uitgestel sodat die direkteur van openbare vervolging die staat kon inlig hoe om die saak verder te hanteer.
Malema is op 19 Desember in hegtenis geneem nadat hy op die N1 in die Vaal teen 215km/h in 'n 120km/h-sone gery het. "Hy is op borgtog van R5 000 vrygelaat," het Busaphi Nxumalo, woordvoerder van Gauteng verkeer, in daardie stadium gesê.
Malema en die Ekonomiese Vryheidsvegters (EFF) het ná sy inhegtenisneming 'n verklaring uitgereik waarin hy om verskoning vra. "Die bevelvoerder het 'n vol skedule, hy was van Bloemfontein onderweg na Alexandra om 'n dringende program by te woon," het die EFF in die verklaring gesê.
Malema het die hof in November genader om kriminele klagtes teen hom te laat vaar, maar hy was nie suksesvol met sy aansoek nie. Sy hofsaak begin in September. Hy staar aanklagte van bedrog, korrupsie, geldwassery en swendelary in die gesig.
Steve Hofmeyr is op dieselfde aand as Julius Malema in hegtenis geneem vir 'n spoedoortreding. Hofmeyr het 169 km/h in 'n 120 km/h-sone op die N4 gery en is op borgtog van R500 vrygelaat. Hy het op 23 Januarie weer in die hof verskyn en is 'n boete van R10 000 opgelê. Sy rybewys is nie opgeskort nie. -SAPA
Hier kom n interressante hofsaak …..
Julius die jaagduiwel, en/of Julius die duiwel. Sien uit na die uitspraak.
Hoop hy gaan so edel en eerbaar wees soos Steve, en die boete betaal en klaarkry. Lang uitgerekte hofsake kos geld.